b'\n_START_ARTICLE_\nZmaj Direndaj\n_START_SECTION_\nVsebina\n_START_PARAGRAPH_\nZmaj Direndaj se je ves \xc4\x8das potepal po mestu in lizal lizike, ki so mu jih prinesli tujci. Ko pa je v Zmajsko mesto pri\xc5\xa1el nov \xc5\xbeupan, noben zmaj ni smel biti brez dela. Tako je Zmaj Direndaj dobil slu\xc5\xbebo stra\xc5\xbearja na mostu. Ker pa mu je bilo na mostu stra\xc5\xa1no dolg\xc4\x8das, se je nekega dne odlo\xc4\x8dil, da preprosto ne bo \xc5\xa1el v slu\xc5\xbebo in se bo raj\xc5\xa1i odpravil na potep po mestu. \xc5\xbdupan je bil jezen, ker Zmaja Direndaja ni bilo na delovnem mestu, zato je poklical glavnega stra\xc5\xbenika \xc5\xbdalostnega Bernija, da ga poi\xc5\xa1\xc4\x8de. \xc5\xbdalostni Berni je na\xc5\xa1el Zmaja Direndaja, ki se je naslanjal na most in jedel veliko rde\xc4\x8do lubenico. Odpeljati ga je \xc5\xbeelel k \xc5\xbeupanu, a ga je zmaj na poti prepri\xc4\x8dal, da sta se ustavila na malici v gostilni PRI PASJI RADOSTI. Ker pa se je zmaj preve\xc4\x8d najedel, ni mogel priti skozi vrata. Prosili so kuharico Debelo Julo, da ga potisne. Debela Jula pa ga je tako mo\xc4\x8dno potisnila, da je zmaj zletel dale\xc4\x8d v bli\xc5\xbenjo mestno okolico. Ker pa mu je kraj ugajal, se je v gozdu zadr\xc5\xbeal tri dni, nato pa se vrnil v mesto. Med tem \xc4\x8dasom so prebivalci mesta iskali Zmaja Direndaja in na zidove obesili plakate o pogre\xc5\xa1anem. Ko je \xc5\xbdalostni Berni ravno hotel razpisati tiralico, se je potepuh vrnil. \xc5\xbdupan ga je vpra\xc5\xa1al, zakaj ne hodi v slu\xc5\xbebo, ta pa je odvrnil, da je zelo dolgo\xc4\x8dasno. \xc5\xbdalostni Berni se je domislil, da je najbolje, \xc4\x8de zmaj opravlja slu\xc5\xbebo znamko lepilca, saj zelo rad li\xc5\xbee lizike. In tako je Zmaj Direndaj postal glavni znamko lepilec v Zmajskem mestu.\n_START_SECTION_\nInterpretacija\n_START_PARAGRAPH_\nV pravljici je osrednji motiv, motiv zmaja, ki je druga\xc4\x8den od drugih zmajev v Zmajskem mestu. Zmaj Direndaj je veliko bolj len in \xc5\xbeeljan dogodiv\xc5\xa1\xc4\x8din kot drugi zmaji. Eno od sporo\xc4\x8dil pravljic je, da mora vsak opravljati svoje delo in naloge, saj ne moremo ves dan le lenariti in jesti sladkarije, kot je \xc5\xbeelel Zmaj Direndaj. Kraj dogajanja je Ljubljana, ker je v pravljici omenjen most, na katerem so stra\xc5\xbeili zmaji, torej Zmajski most.\n_START_SECTION_\nPredstavitev literarnega lika\n_START_PARAGRAPH_\nZmaj Direndaj je bil majhen zmaj z debelimi o\xc4\x8dmi, zmajskim rilcem, \xc5\xa1ilastimi u\xc5\xa1esi in dolgim za\xc5\xa1iljenim repom. Mesto v katerem je \xc5\xbeivel je bilo Zmajsko mesto (Ljubljana)._NEWLINE_Glavno literarno osebo so poimenovali Zmaj Direndaj, ker je u\xc5\xbeival v zme\xc5\xa1njavah, se vedno potepal po mestu in ljudem povzro\xc4\x8dal preglavice._NEWLINE_Njegov pozdrav ljudem se je glasil\xc2\xa0:\xc2\xa0\xc2\xbbProsim vas!\xc2\xab\xc2\xa0ali po francosko\xc2\xa0\xc2\xbb\xc5\xbdevuzhonprrriii!\xc2\xab, kar naj bi pomenilo\xc2\xa0\xc2\xbbKaj pa vi tukaj?\xc2\xab\xc2\xa0ali pa\xc2\xa0\xc2\xbbZakaj pa tudi vi niste zmaj?\xc2\xab.\n_START_SECTION_\nPomen glavnega literarnega lika v pravljici\n_START_PARAGRAPH_\nV Zmajskem mestu, kjer je \xc5\xbeivel je povzro\xc4\x8dal velike zme\xc5\xa1njave (nekaj dni se je potepal po gozdu in vsi prebivalci mesta so ga iskali). Na zidove so obesili plakate in takole opisali zmaja:_NEWLINE_"I\xc5\xa1\xc4\x8demo_NEWLINE__NEWLINE_ZMAJA DIRENDAJA,_NEWLINE__NEWLINE_ki \xc5\xbeupanu nagaja,_NEWLINE__NEWLINE_ki ni\xc4\x8d ne dela in samo je,_NEWLINE__NEWLINE_kdor ga vidi naj br\xc5\xbe pove!_NEWLINE__NEWLINE_Za nagrado_NEWLINE__NEWLINE_dobi zaboj s \xc4\x8dokolado."'